"Setswana Puotlaleletso ya Ntlha (FAL)/P1 7 DBE/Ngwanaitseele 2019 NSC KAROLO YA B: TSHOBOKANYO POTSO 2 Buisa temana e e latelang (TEMANA C), mme morago o kwale tshobokanyo ka go ntsha dintlha di le SUPA ka ga go aga marapo. DITAELO 1. Kwala dipolelo tse di nang le dintlha di le SUPA, mme mafoko a gago a se ke a feta masomeasupa (70). 2. Dinomoro tsa dipolelo di kwalwe go simolola ka 1–7. 3. Kwala ntlha e le NNGWE mo polelong. 4. Kwala ka mafoko a gago mo go kgonegang, mme o sa fetole bokao jwa temana. 5. Kwala palogotlhe ya mafoko a o a dirisitseng kwa bokhutlong jwa tshobokanyo. TEMANA C GO AGA MARAPO Batho ba ba sa itshidiloleng ke bona thata ba ba ka tshabelelwang ke bolwetse jwa marapo jo bo bidiwang osteoporosis. Go itshidila go oketsa osteoblast e e tlisang khalesiamo gore marapo a thatafale. Go itshidilola jaaka go tsamaya, go tlolatlola, go tansa le motshameko wa thenese di ka thusa gore marapo a itekanele. Dijo tse di nang le diagammele tse di tshwanang le dibithamini le khalesiamo di botlhokwa thata mo go thatafatseng marapo. Khalesiamo e tshegetsa marapo fa dibithamini tsona di a godisa. Go thata go bona selekanyo se se tshitshinngwang sa diminerale le dibithamini ka letsatsi go tswa mo dijong fela. Go dirisa dino tsa koketso ya marapo e ka nna tsela e tona ya go netefatsa gore mmele o bona diminerale tse di tlhokegang tsatsi le letsatsi. Dipalopalo tsa dipatlisiso di bontsha fa go goga motsoko go isa boima jwa marapo kwa tlase. Batho ba tshwanetse go tlogela go tsuba motsoko gonne motsoko o dira gore marapo a robege bonolo. Motho o tshwanetse go nwa dilitara di le pedi tsa metsi ka letsatsi gore marapo a itekanele. Kafeine e ntsi kwa ntle ga khalesiamo e ka koafatsa marapo. Motho a ka fokotsa go nwa dino tse di nang le kafeine, mme a tlhophe tse di se nang kafeine go thusa gore marapo a nne a itekanetse. Ba Lefapha la Boitekanelo ba bontshitse fa go fokotsega kana go oketsega ga mmele go ka ama marapo. Marapo a ka thatafala nako e telele fa boima jwa mmele bo ka nna fa taolong. [Motswedi: Dischem Magazine Spring 2018] PALOGOTLHE YA KAROLO YA B: 10 Kwalololo e ileditswe Phetla"